Wenesh  Edming  Giigoonh 
Dnowa  Ge  Mwaand 


Guide  to  Eating 
Ontario  Sport  Fish 


Wenpash  Ontario  Gimaa-naang  miigwem 
mzinigan  zhinoogemgag  mnik  giigoonh  ge 
mwaandba.  Aanind  gonda  giigoonhig  mjihii  gegoo 
benaaj-chigemgak  e'sweshkaamgag  bi  mwidoo- 
naawaa.  Memdige  dash  kwewag  wo  binoojiinhs- 
mijig  miinwaa  binoojiinhag  mshi  15  e  de  nsa 
bboon-gizjig  maanda  daa  naagdoonaa-aa.  Nooj 
aanind  gonda  maanaas-kaagnaa-aa 
giigoonhing  eteg. 

Gchi  gimaan  e  nokiitwaad  gaa  zhi 

schoonwid  gewii  maanda 

giigoonhin  nda  kenmaan  endgwenh 

ji  bmiwdoonid  gegoo  mjihii. 

Mzinigan  wo  naagdoong  Gchi 

Gimaa-Gamigong  (Health  Canada) 

nji  zhichgaade.  Wiindmaading 

mziniganing  dgo  biigaade 

dbaamjigan  weni  mekgaadeg 

giigoonhing  gji-zhwan  wiiyaaswid. 

Kaayii  dash  aanind  wa  giigoonh  daa  mwaasii, 

dbishko  gonaa  zhaghay,  akon,  biinjna  miinwaa 

gwokoonhsan.  Mii  zhiwe  washme  teg  awi  mjihii 

Mnig  ge  mwaandba  giigoonh  wiindmaadim 

maanda  mzinigan  naagdoong.  Wene  ge  dnawag 

giigoonhig  ge  mwaan-dwaaba  endingaazwaad 

1950  nowanch  ngoji  Ontario. 


Giishpin  giyaabi  gegoo  wii  kwedweyin,  e 
Zhaagnaashii-biigaadeg  maashge  e  Wemtigoozhii- 
biigaadeg,  gdaa  giigid  Gimaa-naang,  Giigoonh  Enji 
Nda  Kenmind,  416-327-6816,  Wenpash 
1-800-820-2716.  Giishpin  wii  zhibiigeyin,  zhibiigen. 

Wo  Zhi  Nakaazang  Naagdoo  Mzinigan 
Zhawanong  Ontario  nikehiing, 
Giiwednong  Ontario  nikehiing, 
miinwaa  giitaa  Gchi  Gamiing, 
dibi  go  endni-gaazod  giigoonh 
wiindmaagemgad  mzinigan  endso 
bezhig  zaaghiganing  miinwaa  ziibiing, 
mnig  ge  mwaandba  giigoonh. 

Gii  debnad  wo  giigoonh  ga  dbizhwaa, 
kina  go  e  kwobiigzid,  ndibaang  biinish 
go  zawaanagoong.  Wii  nzidwinwad 
giigoonh  gaa  debnad,  naabin  dbaamjig 
mzinigning. 

Nda  waabdan  zhibiigaadeg  aanii  pii  gaa  ndinad  wa 
giigoonh.  Zhibiigaade  mnig  ge  mwaandba  dbashiish 
mzinigning  wiindmaa-gemgad  wenesh  danoo 
giigoonh  miinwaa  enginad.  Niizhing  maabiisin 
maanding  mnig  ge  mwaan-dwaabaa.  Ntam 
netmising,  kina  wiya  daa  naagdoon.  Eko  niizhing, 
kwe  wo  binoojiinhsmid  miinwaa  binoojiinh 
dbashish  15  e  nsa  bboon-gizid  daa  naagdoon. 


is~  Ontario 


Aanii  nching  ge  mwaandba  endso  ngo  giizis, 
enginad  wa  giigoonh,  miinwaa  gaa  ndinind 
zhibiigaade.  Giishpin  eta  miiksewaad  enginwaad, 


dnowag,  endni  gaazwaad  giigoonhig  k'daa 
naagdoon  zhibiigaadeg  mnig  nching  ngo  giizis  ge 
mwaand-waaba. 

Giigoonh  Mwaand  Nooj  Enginad,  Nooj 
Yaawid  Maage  Nooj  Ngoji  Gaa  Ndinind 

Giishpin  giigoonh  mwaand  nooj  enginad,  nooj 
yaawid  maage  nooj  ngoji  gaa  ndinind,  gdaa 
maandoongdaan,  Mnig  wo  bkwebnind  ngo  giizis 


endso  wiisining  wo  debsed.  Kaayii  washme  daa 
mwaasii,  maanpii  dash  gaa  maandoo-biigaadeg 
mnig  wo  mwaand  giigoonh,  naabin  page  5 
kinwaaj-biigaadeg. 


Mnig  ge 
Mwaandba 

Waandmaagemgag 

Pakwebnind  Ngo 
Giizis  Mnig 
wo  Debsed 

8  endso  ngo  giizis  wiisining 
4  endso  ngo  giizis  wiisining 
2  endso  ngo  giizis  wiisining 
1  endso  ngo  giizis  wiisining 
Gegwa  mwaake 

Maajing  Daawe  Gamigong- 
Gaa  Giishpnanind  Giigoonh- 
Miinwaa  Wegwendig  go  Giigoonh 
E  giishpnanind  giigoonh  daawe  gamigong,  ke 
nda  kenjgaaza.  Canadian  Miijim  Nda  Kenjgaadeg 
aabdeg  daa  shpi-gaabwiimgad  miijim  nda 
kendming.  Aanind  go  bangii  mjihii  tedig.  Giishpin 
dash  wiigo  mgosh-kaach  wii  mwad,  daawe 
gamigong  endnad,  miinwaa  nooj  wii  mwad 
ezhnaagzid,  noondaaj  k'daa  mwaa.  Naabin 
page  6  dbaamjige  mzinigan  ka  gnawaamdaan. 


Giyaabi  gegoo  wii  kendman, 

gonda  ka  debnag 

Sport  Fish  Contaminant  Monitoring  Program 

Ministry  of  the  Environment 

125  Resources  Road. 

Etobicoke  ON  M9P  3V6 

Tel:  416-327-6816  or  1-800-820-2716 

E-mail:  sportfish.moe@ontario.ca 

Website:  www.ontario.ca/fishguide 


